### Beslutning

Tilbagesendes Magistratsafdelingen for Børn og Unge med bemærkning, at byrådet i sit møde den 11. september 2019 har vedtaget Magistratens indstilling i overensstemmelse med erklæring fra Børn og Unge-udvalget af 4. september 2019.

Radikale Venstres byrådsgruppe og Karin Møller (UFP) kunne ikke tiltræde indstillingen.

Det Konservative Folkepartis byrådsgruppe kunne tiltræde indstillingen, men tog forbehold for indstillingens "At 1" om, at elever skal have computere fra 2. klasse.

Formålet med indstillingen er at give et løft til skolernes pc-bestand samt at sikre, at alle børn har lige muligheder med en ensartet 1:1 udstyrsmodel for alle elever i 2.-10. klasse i kommunens skoler.

### Resumé

Rådmanden for Børn og Unge indstiller, at [adresse] skifter digital strategi med hensyn til udstyr til eleverne på skolerne, ved at stille en elev-pc til rådighed for hver elev fra 2. – 10. klasse baseret på en ensartet model med sammenhæng til den pædagogiske platform (G Suite for Education) og samtidigt udfase brugen af Bring Your Own Device (BYOD) på skolerne i [adresse].

Formålet er at stille alle skoleelever lige uafhængigt af skole- eller forældreøkonomi samt at få en bedre it-understøttelse af undervisningen som følge af, at alle elever anvender samme pc-model.

Det foreslås samtidigt, at der fremadrettet tages højde for, at modellen understøtter ordblinde og læse-/skrive-svage elever, og at det koordineres med ordblindeindsatsen.

Elev-pc’en bliver udleveret til den enkelte elev som et personligt udstyr, der skal tages med hjem, hvorved eleven vil have det samme digitale værktøj til rådighed både i skolen og til skolearbejdet derhjemme.

Forslaget om [adresse] er finansieret frem til 2023.

### Indstilling

Det indstilles,

At 1) byrådet godkender en 1:1 strategi for elevudstyr dækkende 2. – 10. klasse.

At 2) byrådet godkender finansieringsmodellen, herunder konvertering af eksisterende KB-bevilling på skoleområdet, samt at finansieringsmodellen baseres på en 4-årig finansiel leasingmodel og en samtidig udskiftning af udstyret på skolerne fra august 2020.

### Sagens forløb

15-08-2019 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen.
 19-08-2019 Magistraten

Fremsendes til [adresse] med bemærkning, at Magistraten i mødet den 19. august 2019 anbefaler, at byrådet tiltræder Magistratsafdelingen for Børn og Unges indstilling af 7. august 2019.

Den økonomiske konstruktion blev drøftet.

Rådmand Mimi Nørgaard deltog ikke i sagens behandling.

 28-08-2019 Aarhus Byråd
Fremsendes til Børn og Unge-udvalget til behandling i henhold til beslutning i byrådets møde den 28. august 2019.
 04-09-2019 Børn og Unge-udvalget

Nikolaj Bach, Isabella Lind, Mette Frandsen, Ella Mathiasen, Rita Friis og Ebbe Bruun kunne tiltræde indstillingen i overensstemmelse med Magistratens anbefaling.

Benthe Mathiesen tog forbehold.

 11-09-2019 [adresse]

Tilbagesendes Magistratsafdelingen for Børn og Unge med bemærkning, at byrådet i sit møde den 11. september 2019 har vedtaget Magistratens indstilling i overensstemmelse med erklæring fra Børn og Unge-udvalget af 4. september 2019.

Radikale Venstres byrådsgruppe og Karin Møller (UFP) kunne ikke tiltræde indstillingen.

Det Konservative Folkepartis byrådsgruppe kunne tiltræde indstillingen, men tog forbehold for indstillingens "At 1" om, at elever skal have computere fra 2. klasse.